Boston Dynamics

Boston Dynamics, ամերիկյան ընկերություն, որը մասնագիտանում է ռոբոտաշինության և ճարտարագիտության մեջ։ Հիմնադրվել է 1992 թվականին Մարկ Ռայբերտի կողմից։ Կենտրոնակայանը գտնվում է Մասաչուսեթսի Ուոլթեմ քաղաքում։

Boston Dynamics-ը առավել հայտնի է մի շարք բարձր շարժականությամբ ռոբոտների մշակմամբ, այդ թվում Spot-ը, Handle-ը, Wildcat-ը, Atlas-ը, LS3-ը, Sanflea-ը, Rhex-ը և Bigdog-ը։ 2019 թվականին Spot-ը դարձավ Boston Dynamics-ի կողմից թողարկված առաջին ռոբոտը, որը հասանելի է սպառողների համար։

2020 թվականի դեկտեմբերին Boston Dynamics-ը գնվել է Hyundai Motor Group-ի կողմից SoftBank-ից։

Պատմությունը 
Ընկերությունը հիմնադրվել է Մարկ Ռայբերտի կողմից, ով 1992 թվականին անջատեց ընկերությունը Մասաչուսեթսի տեխնոլոգիական ինստիտուտից։ Ընկերությունը հիմնադրման վաղ ժամանակներում հիմնականում աշխատել է այնպիսի ռոբոտաշինական նախագծերի վրա, որոնք ֆինանսավորվում էին բանակի կողմից։ 

2013 թվականին, երբ Խոր ուսուցումը սկսեց մեծ հետաքրքրություն ձեռք բերել, Google-ի դուստր ընկերություն X Development-ը գնեց Boston Dynamics-ը չբացահայտված գումարի դիմաց։ Բայց Google-ի Boston Dynamics-ին շահութաբեր բիզնես դարձնելու անհաջող փորձից հետո, 2017-ին այն վաճառվեց ճապոնական ներդրումային հսկա SoftBank-ին՝ 165 միլիոն դոլարի դիմաց։

2019 թվականի ապրիլին, Boston Dynamics-ը ձեռք բերեց Սիլիկոնային հովտում գտնվող ստարտափ Kinema Systems-ը։

2020 թվականի դեկտեմբերին Hyundai Motor Group-ը ձեռք է բերել ընկերության 80% բաժնեմասը SoftBank-ից` մոտավորապես 880 մլն դոլարի դիմաց։

Արտադրանքներ 
Spot

2016 թվականի հունիսի 23-ին ընկերությունը թողարկեց spot-ը, որը կշռում է 25կգ և ունի 81սմ հասակ։Spot-ը կարող է կատարել մի շարք գործառույթներ, ներառյալ աստիճաններով բարձրանալ և հեշտությամբ նավարկել դժվարանցանելի տեղանքով։ Այն նաև բավական փոքր է փակ տարածքներում օգտագործելու համար։ Spot-ը կարող է փոխարինել մարդուն մի շարք գործառույթներում՝ նվազեցնելով մարդկային կորստի վտանգը։ Օրինակ՝ այն կարող է մարդու փոխարեն կատարել ստուգումներ հեռավոր և վտանգավոր վայրերում։ Այն կարող է նաև  կատարել պահեստավորման գործընթացը ավելի արագ և արդյունավետ կերպով քան սովորական մարդը։

Handle

Handle-ը շարժական ռոբոտ է, որը համատեղում է անհարթ տեղանքում նավարկելու կարողությունը և անիվների արդյունավետությունը։ Այն ունի մանիպուլյատոր թև, որն ունակ է վերցնել ծանր արկղեր։ Այն ունի նաև ճոճվող «պոչ», որն օգնում է նրան հավասարակշռել և դինամիկ կերպով շարժվել նեղ տարածքներում։

Atlas

Atlas-ը մարդանման ռոբոտ է, որը թողարկվել է 2013 թվականին։ Այն ունի 89կգ քաշ, 1,5մ հասակ և կարող է զարգացնել մինչև 2,5մ/վ արագություն։ Atlas-ը ունի այնպիսի բարդ կառավարման համակարգ, որը սկանավորում է շրջակա միջավայրը և հնարավորություն տալիս ռոբոտին կատարել բազմազան տեղաշարժեր։Այն օգտագործում է նաև 3D տպագիր մասեր ՝ ուժի և քաշի հաբերակցությունն ապահովելու համար, որն անհրաժեշտ է թռիչքների և այլ տեղաշարժերի համար։ 2017 թվականի նոյեմբերի 16-ին Boston Dynamics-ը YouTube-ում թողարկեց  տեսանյութ, որտեղ ցուցադրվում է, թե ինչպես է Atlas-ը ցատկում տուփերի վրա, 180 աստիճան թեքվում ցատկելիս և հետընթաց պտույտ կատարում։

BigDog

BigDog-ը չորքոտանի ռոբոտ է, որը քայլում է, վազում և տանում ծանր բեռներ։ Այն ծառայում է որպես օգնական՝ օգնելու զինվորներին ծանր բեռներ կրելիս։ BigDog-ը ունի 91սմ երկարություն, 76սմ բարձրություն և կշռում է 110կգ։ Այն ունակ է անցնել դժվարանցանելի տեղանքով, վազել 6,4կմ/ժ արագությամբ, կրել մինչև 150կգ ծանրություն ունեցող բեռ և բարձրանալ 35 աստիճանի թեքությամբ տեղանքում։ BigDog-ի քայլքը վերահսկվում է չորս ոտքերի միջոցով, որոնցից յուրաքանչյուրը հագեցած է չորս հիդրավլիկ գլանների շարժիչներով, որոնք սնուցում են հոդերը։ Գործարկիչների վրա կառուցված են համատեղ դիրքի և ուժի սենսորներ, և շարժումը վերահսկվում է սենսորները կառավարող բորտ համակարգչի միջոցով։

Տես Նաև 

 Ոտքերով ռոբոտ

 Ատլաս

 Հումանոիդ

Ծանոթագրություններ

Գրականություն 

 Artificial Intelligence: 101 Things You Must Know Today About Our Future by Lasse Rouhiainen
 Design of high-performance legged robots: A case study on a hopping and balancing robot by Josephus J. M. Driessen
 Machine Landscapes: Architectures of the Post Anthropocene by Liam Young

Արտաքին հղումներ 
http://www.bostondynamics.com/
1992 հիմնադրված ընկերություններ
Ամերիկյան ընկերություններ
Ռոբոտագիտություն
Ընկերություններ այբբենական կարգով